ระเบียบคณะกรรมการอัยการระเบียบคณะกรรมการอัยการว่าด้วยการประชุมและการลงมติพ.ศ. ๒๕๕๔ โดยที่เป็นการสมควรให้มีระเบียบคณะกรรมการอัยการ ว่าด้วยการประชุมและการลงมติอาศัยอำนาจตามความในมาตรา ๒๗ วรรคสามแห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓ คณะกรรมการอัยการจึงออกระเบียบดังต่อไปนี้ข้อ ๑ ระเบียบนี้เรียกว่า ระเบียบคณะกรรมการอัยการ ว่าด้วยการประชุมและการลงมติ พ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้คณะกรรมการอัยการมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๔ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ และคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนหมวด ๑ประธานในที่ประชุมอำนาจและหน้าที่ของประธานคณะกรรมการอัยการและหน้าที่ของเลขานุการคณะกรรมการอัยการ ข้อ ๕ ให้ประธานคณะกรรมการอัยการเป็นประธานในที่ประชุมคณะกรรมการอัยการในกรณีที่ประธานคณะกรรมการอัยการไม่มาประชุมหรือไม่อาจปฏิบัติหน้าที่ได้ ให้รองประธานคณะกรรมการอัยการเป็นประธานในที่ประชุมถ้าประธานคณะกรรมการอัยการและรองประธานคณะกรรมการอัยการไม่มาประชุมหรือไม่อาจปฏิบัติหน้าที่ได้ให้กรรมการอัยการในที่ประชุมเลือกกรรมการอัยการคนหนึ่งเป็นประธานในกรณีประธานในที่ประชุมไม่อยู่ในที่ประชุมจนไม่อาจดำเนินการประชุมต่อไปได้ให้นำความในวรรคสอง มาใช้บังคับโดยอนุโลมข้อ ๖ ประธานคณะกรรมการอัยการมีอำนาจและหน้าที่ดังนี้(๑) เรียกประชุมคณะกรรมการอัยการหรือสั่งให้เลขานุการคณะกรรมการอัยการเรียกหรือนัดประชุมคณะกรรมการอัยการ(๒) ควบคุมและดำเนินการประชุมให้เป็นไปโดยเรียบร้อย(๓) รักษาความสงบเรียบร้อยในที่ประชุมคณะกรรมการอัยการตลอดถึงบริเวณที่ประชุมคณะกรรมการอัยการ(๔) แต่งตั้งบุคคลหรือคณะบุคคลเพื่อดำเนินการตามมติของที่ประชุม(๕)อำนาจและหน้าที่อื่นตามที่มีกฎหมายบัญญัติไว้หรือตามที่กำหนดไว้ในระเบียบนี้ข้อ ๗ ให้เลขานุการคณะกรรมการอัยการเป็นเลขานุการในที่ประชุมคณะกรรมการอัยการ โดยมีหน้าที่ดังนี้(๑)ดำเนินการเรียกหรือนัดประชุมคณะกรรมการอัยการตามคำสั่งของประธานคณะกรรมการอัยการ(๒) จัดระเบียบวาระการประชุมและจัดเตรียมสรรพเอกสารที่เกี่ยวกับการปฏิบัติหน้าที่ของคณะกรรมการอัยการในที่ประชุม(๓) เสนอให้มีการเลือกประธานในที่ประชุมตามข้อ ๕ วรรคสอง(๔) ช่วยประธานในที่ประชุมในการนับคะแนนเสียง(๕) รับผิดชอบและควบคุมการทำรายงานการประชุม(๖) แจ้งหรือยืนยันมติของที่ประชุมไปยังผู้ที่เกี่ยวข้อง(๗) ปฏิบัติการตามที่กำหนดไว้ในกฎหมาย ระเบียบ ข้อกำหนด ประกาศหรือตามที่ประธานในที่ประชุมคณะกรรมการอัยการมอบหมายหมวด ๒การประชุมคณะกรรมการอัยการ ข้อ ๘ ในการประชุมคณะกรรมการอัยการผู้ที่จะอยู่ในที่ประชุมได้เฉพาะแต่คณะกรรมการอัยการ เลขานุการคณะกรรมการอัยการผู้ช่วยเลขานุการคณะกรรมการอัยการ และผู้ที่ได้รับอนุญาตจากประธานในที่ประชุมข้อ ๙ ในการประชุมคณะกรรมการอัยการย่อมเป็นไปตามกำหนดที่ประธานคณะกรรมการอัยการเรียกประชุมไว้แต่ประธานคณะกรรมการอัยการจะสั่งเลื่อนหรืองดการประชุมตามที่เรียกหรือนัดไว้แล้วก็ได้เมื่อเห็นว่ามีเหตุอันสมควร หรือไม่มีเรื่องที่สมควรจะบรรจุเข้าระเบียบวาระการประชุมในกรณีที่ประธานคณะกรรมการอัยการเห็นสมควรเรียกประชุมเป็นพิเศษก็ให้เรียกประชุมได้ข้อ ๑๐ การนัดประชุมต้องทำเป็นหนังสือและให้นัดล่วงหน้าไม่น้อยกว่าสามวันประธานคณะกรรมการอัยการอาจนัดเร็วกว่านั้นหรือนัดประชุมโดยวิธีการอื่นใดหรืออาจให้คณะกรรมการอัยการลงมติโดยใช้มติเวียนก็ได้เมื่อเห็นว่าเป็นเรื่องเร่งด่วน เรื่องจำเป็น หรือมีเหตุสมควรประการอื่นมติเวียนให้มีผลใช้ได้ต่อเมื่อคณะกรรมการอัยการเห็นชอบเป็นเอกฉันท์เท่านั้นและให้รายงานที่ประชุมคณะกรรมการอัยการทราบในวันประชุมครั้งต่อไปข้อ ๑๑ ให้เลขานุการคณะกรรมการอัยการส่งระเบียบวาระการประชุมกับเอกสารที่เกี่ยวข้องไปให้กรรมการอัยการก่อนวันนัดประชุมไม่น้อยกว่าสามวันเว้นแต่เป็นกรณีการนัดประชุมตามข้อ ๑๐ วรรคสองและหากมีเหตุจำเป็นจะส่งเพิ่มเติมอีกในเวลาใดก็ได้ตามที่เห็นสมควรข้อ ๑๒ การจัดระเบียบวาระการประชุมให้จัดลำดับดังนี้(๑) เรื่องที่ประธานจะแจ้งต่อที่ประชุม(๒) รับรองรายงานการประชุม(๓) เรื่องแจ้งเพื่อทราบ(๔) เรื่องที่ค้างพิจารณา(๕) เรื่องเพื่อพิจารณา(๖) เรื่องอื่น ๆในกรณีที่ประธานคณะกรรมการอัยการเห็นสมควรจะจัดลำดับระเบียบวาระการประชุมเป็นอย่างอื่นก็ได้ข้อ ๑๓ ให้ผู้มาประชุมลงลายมือชื่อในบัญชีรายชื่อผู้มาประชุมที่จัดเตรียมไว้ก่อนเข้าประชุมทุกครั้งกรรมการอัยการผู้ใดไม่อาจมาประชุมตามที่กำหนดให้แจ้งต่อเลขานุการคณะกรรมการอัยการเพื่อรายงานประธานในที่ประชุมก่อนเริ่มการประชุมข้อ ๑๔ การประชุมคณะกรรมการอัยการต้องมีกรรมการอัยการมาประชุมไม่น้อยกว่าแปดคนจึงเป็นองค์ประชุมในการประชุมของคณะกรรมการอัยการถ้ามีการพิจารณาเรื่องเกี่ยวกับกรรมการอัยการผู้ใดโดยเฉพาะผู้นั้นไม่มีสิทธิอยู่ในที่ประชุม แต่เพื่อประโยชน์ในการนับองค์ประชุม ถ้าผู้นั้นได้เข้าประชุมแล้วและต้องออกจากที่ประชุมให้นับผู้นั้นเป็นองค์ประชุมด้วยเมื่อพ้นกำหนดเวลานัดประชุมไปสามสิบนาทีแล้วจำนวนกรรมการอัยการยังไม่ครบองค์ประชุมประธานในที่ประชุมจะสั่งให้เลื่อนการประชุมไปก็ได้ข้อ ๑๕ ในการประชุมคณะกรรมการอัยการให้ที่ประชุมพิจารณาไปตามลำดับที่จัดไว้ในระเบียบวาระการประชุมทุกเรื่องการเปลี่ยนลำดับระเบียบวาระการประชุม การเลื่อนการประชุม การปิดประชุมหรือการยกเลิกประชุมก่อนเสร็จสิ้นระเบียบวาระการประชุมจะกระทำได้โดยความเห็นชอบของที่ประชุมเท่านั้นประธานในที่ประชุมมีอำนาจปรึกษาที่ประชุมในปัญหาใด ๆหรือสั่งพักการประชุมได้ตามที่เห็นสมควรหมวด ๓การลงมติ ข้อ ๑๖ การลงมติของคณะกรรมการอัยการให้ถือเสียงข้างมากในที่ประชุมกรรมการอัยการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดการออกเสียงลงมติให้กระทำโดยเปิดเผยเว้นแต่ที่ประชุมโดยเสียงข้างมากมีมติให้กระทำโดยวิธีการลงคะแนนลับ ส่วนวิธีการลงคะแนนลับให้เป็นไปตามที่ประธานในที่ประชุมกำหนดข้อ ๑๗ ประธานในที่ประชุมจะสั่งให้รวมหรือแยกประเด็นในการพิจารณาหรือลงมติก็ได้เว้นแต่ที่ประชุมเห็นเป็นอย่างอื่นหมวด ๔การเผยแพร่รายงานการประชุม ข้อ ๑๘ ให้เลขานุการคณะกรรมการอัยการจัดทำรายงานการประชุมคณะกรรมการอัยการโดยบันทึกประเด็นที่ประชุมพิจารณาพร้อมด้วยความเห็นทั้งที่เป็นความเห็นของเสียงข้างมากและความเห็นของเสียงข้างน้อยและมติของคณะกรรมการอัยการข้อ ๑๙ ให้ทำสำเนารายงานการประชุมของคณะกรรมการอัยการซึ่งที่ประชุมรับรองแล้วไว้อย่างน้อยสองชุด ณ สำนักงานอัยการสูงสุดรายงานการประชุมของคณะกรรมการอัยการทุกครั้งจะต้องมีรายชื่อกรรมการอัยการที่มาประชุมและที่ไม่มาประชุมข้อ ๒๐ การเปิดเผยหรืองดเปิดเผยรายงานการประชุมทั้งหมดหรือบางส่วนให้เป็นไปตามที่สำนักงานอัยการสูงสุดพิจารณาภายใต้กฎหมายว่าด้วยข้อมูลข่าวสารของราชการประกาศณ วันที่ ๒ พฤศจิกายน พ.ศ. ๒๕๕๔จุลสิงห์วสันตสิงห์อัยการสูงสุดประธานคณะกรรมการอัยการปริยานุช/ผู้จัดทำ๑๐ พฤศจิกายน๒๕๕๔ปณตภร/ผู้ตรวจ๑๐ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๗๙ ก/หน้า ๙/๙ พฤศจิกายน ๒๕๕๔